ינואר 2021

**תקציר - אקסלוט**

אקסלוט פיתחה טכנולוגיה מבוססת בינה מלאכותית וניתוח דאטה לייעול השרשרת הלוגיסטית של הסחר המקוון הבינלאומי. אקסלוט מיישמת מודל ייחודי מרובה ספקים לוגיסטים ביניהם היא מבצעת ניתוח דאטה אונליין ואופטמיזציה לייעול העברת המשלוחים בין מדינות. החברה מספקת מענה לצורך לוגיסטי גובר לפתרון בין אפשרויות דואר סטנדרטי שבמדינות רבות עדיין אינו משוכלל דיו כדי לענות על צרכי הסחר המקוון ובין חברות האקספרס המהיר כמו פדקס, DHL ו UPS.

אקסלוט משרתת מזה כארבע שנים ספקי סחר אלקטרוני ואינטגרטורים לוגיסטיים המרכזים עשרות חנויות סחר אלקטרוני כולל ספקים של עלי באבא הסינית ואחרים. החברה מנהלת מערכי משלוחים בדרכי האוויר, הים והיבשה, ואף במשולב ביניהם, ממדינות שונות וביניהן כמובן סין כמקור עיקרי וכן אנגליה, ארה"ב, טורקיה, ומזרח אירופה. החברה מנהלת באמצעות הפלטפורמה שפיתחה גם מחסן לוגיסטי קדמי בקפריסין לטובת ספקים של עליבאבא ואחרים ומתעתדת בקרוב מאד לפתוח מחסנים נוספים דוגמתו בעולם יחד עם שלוחה באיחוד האמירויות. לאור הצמיחה הנמשכת של הסחר המקוון, אשר קיבל האצה נוספת בתקופת משבר הקורונה, אקסלוט ממשיכה לצמוח במאות אחוזים מידי שנה.

בתקופה זו באו לידי ביטוי חסר תקדים יכולות המערכת שפיתחה אקסלוט לצורך ניתוב חכם של המשלוחים. בתקופה בה ענף התעופה כמעט עצר מלכת, חברות תעופה ומטוסים הושבתו, ובעוד שחברות לוגיסטיקה מסורתיות התקשו להטיס מטענים, השכילה אקסלוט לשנע את משלוחי הסחר המקוון בדרכים שונות וממקומות שונים בעולם תוך אופטמיזציה של נתיבי השילוח, השחרור ממכס וההפצה לצורך העברתם אל לקוחות הקצה.

את אקסלוט הקים במחצית שנת 2016 דניאל כהן יחד עם השותף המייסד – יצחק ורסנו המשמש כמנהל הטכנולוגי של החברה. כהן היה בעברו סמנכ"ל פיתוח עסקי ושיווק במספר חברות הייטק ולאחר מכן כיהן משך כארבע שנים כסמנכ"ל הפיתוח העסקי והאסטרטגיה של חברת דואר ישראל. ורסנו שימש כקצין ותוכניתן ראשי ביחידת מענ"א שנכללה בעבר בממר"מ ועסקה בפיתוחי תוכנה בתחום הלוגיסטי. ורסנו שימש לאחר מכן כמנהל פיתוח ומנהל טכנולוגי במספר חברות, כולל ניהול תשתיות ה IT של חברת התקשורת פרטנר. לחברה הצטרפו לאחר ההקמה גם יוצאי קבוצת עלי באבא מסין, בוגרי החברות פדקס וארמקס מהאמיריויות, וכן יעקב גזית מי שניהל את סחר החוץ בדואר ישראל.

הפלטפורמה של אקסלוט נבנתה מראש כפלטפרומה מבוססת ענן, בהסתמך על נסיונו הרב של ורסנו בפיתוח מערכות ענן עוד מתחילת שנות האלפיים. המערכת נשענת על תשתית הענן AWS של אמזון ובטכנולוגיית Micro Services. פלטפורמת אקסלוט מרכזת מידע לוגיסטי רב ביחס לחבילות הנשלחות ומפרטי השילוח, וכן ביחס לספקים הלוגיסטיים מהמדינות השונות לאורך השרשרת הלוגיסטית כולה - כגון חברות איסוף (Pick up), משלחים אוויריים, ימיים ויבשתיים, עמילי מכס, טרמינלים אוויריים וחברות הפצה. החברה מנתבת את המשלוחים בהתאם לביצועי הספקים ומחיריהם ומשדרת התראות על חריגים ואי עמידה בטיב השירות הנדרש לצורך פיקוח, שיפור ודוחות שונים לספקים.

הפלטפורמה של אקסלוט אף תומכת בתהליכי גביית מע"מ אוטומטיים בין מדינות, נושא שהופך מרכזי באחרונה בתחום הסחר האלקטרוני, לאור הברקזיט של אנגליה מהאיחוד האירופי ולאור כללי סחר החדשים באירופה הנכנסים לתוקפם בשנת 2021.

בזכות ביצועיה הגבוהים של המערכת והיכולת להעביר משלוחים בזמנים מהירים יותר בממוצע מגופי הדואר – בד"כ בין 2 עד 8 ימים כתלות במדינת המקור, ובאופן המאפשר מעקב מלא על מסלול המשלוח ברמת ביצועים של חברות האקספרס המובילות, ולאור יכולתה של אקסלוט לעמוד ברמת מחירים תחרותית מאד לעומת מחירי האקספרס, מעדיפים משלחים לוגיסטיים וחנויות סחר אלקטרוני ומשלחים את העבודה באמצעות מערכת אקסלוט.

הכנסותיה השנתיות של אקסלוט צפויות להגיע בשנת 2021 ל \_\_\_\_\_\_מ דולר וכבר בסוף שנת 2019 עברה החברה לרווחיות. זאת לעומת הכנסות של 1 מליון דולר בלבד ב 2018 שהיתה שנת פעילות ראשונה מלאה לחברה, 6 מליון דולר ב 2019 וזינוק למעל \_ מליון דולר בשנת 2020.

את הזינוק מסביר כהן המשמש כיו"ר ומנכ"ל החברה במספר גורמים במשולב: הוספת לקוחות חדשים גדולים יותר וספקים לוגיסטיים המכרסים מספר גדול של חנויות ומשלוחים, גידול מרשים של מכירות הלקוחות הקיימים עקב אמון הלקוחות והיעילות הלוגיסטית של אקסלוט, שיפור הביצועים של אקסלוט בהורדת זמן ההעברה ללקוחות, וכמובן גם בהשפעתו של נגיף הקורונה שהסיט מכירות רבות וקונים חדשים לאונליין. כהן צופה כי לאור צבר הזמנות חדש, כולל לקוחות חדשים הממתינים לתחילת שירות כבר בשבועות אלו, ופתיחת מדינות יעד נוספות, גם שנת 2021 צפויה להתאפיין בהמשך צמיחה מואץ של החברה.

סבב הגיוס האחרון של אקסלוט בוצע בחודש אוגוסט 2020 אז גייסה החברה 5.6 מליון דולר לפי שווי של קרוב ל 30 מליון דולר. אקסלוט הינה דוגמא לחברה שהשכילה להסתייע כבר מתחילת דרכה במשקיעי "כסף חכם". בין בעלי מניותיה ניתן למנות משקיעים מעניינים ובתוכם יזמים טכנולוגיים שייסדו חברות שכבר ביצעו אקזיטים. כך למשל יזמי Travelfusion הבריטית שנמכרה בשנת 2015 ל- C-Ttripהסינית מתחום התיירות בסכום של כ 160 מליון דולר, Replay שנמכרה לאינטל תמורת 174 מליון דולר וערן ירקוני מיזמי סייאופטיקס. לצידם של אלו גם בעלי מניות מובילים בקרנות הון סיכון אמריקאיות כגון קרלייל המנהלת השקעות בשווי של מעל 200 מיליארד דולר, Lytical Venture Rutthenberg וקרנות נוספות.

מהצד הישראלי שותפה באקסלוט חברת אוברסיז קומרס הנסחרת בבורסה בת"א. אוברסיז השקיעה באקסלוט במספר שלבי "סיד" של החברה, עוד בתקופה בה קרן פימי החזיקה במניות אוברסיז ולאחר מכן במהלך 2019, כאשר השליטה באוברסיז נמכרה לקבוצת אמיליה אחזקות שבבעלות עודד פלר. לאור תוצאותיה העסקיות החיוביות של אוברסיז בשנת 2020 נראה כי הכניסה לתחום האיקומרס וההשקעה באקסלוט היו מוצלחים מאד מבחינת אוברסיז, במיוחד בקשר לפעילותה במסוף שהיא מפעילה בנתב"ג. גופים לוגיסטיים ישראליים אחרים המחזיקים גם הם מניות באקסלוט עוד מתחילת דרכה הן החברות מנטפילד-שיפטויו של משפחת יצהרי ואסף שלו (מנכ"ל פריץ קומפני ומובילי דרור בעברו) וכן איקרגו המצויה בבעלות משותפת של איתן ורמן וחברת קרגו אמרפורד. שיפטויו ואיקרגו אף מספקות שירותים שונים לאקסלוט בישראל, אנגליה וארה"ב ואקסלוט משמשת גם היא עבור חלק משירותיהם כפלטפורמה לוגיסטית.

גם במועצת המנהלים ובוועדה המייעצת של אקסלוט מכהנות דמויות ותיקות בתחום ההייטק וההון סיכון הישראלי והאמריקאי. בין אלו ניתן לציין את חיים קופנס, מי שכבר בשנות האלפיים ביצע אקזיט מרשים בחברת פרסייס הישראלית שנמכרה לוריטס האמריקאית תמורת סכום של מעל 600 מליון דולר. עידו אופיר, שהיה מהמנהלים הבולטים בחסרת אקטימייז שנמכרה לנייס מערכות בשווי מוערך של כ 340 מליון דולר ומשמש כיום כמנהל המוצר של חברת פרסונטיקס מארה"ב, וכן טוביה ברק ודניאלה בנדור - שניהם מארה"ב, הידועים בקשריהם ארוכי השנים עם הקרנות המובילות בארה"ב.

[כמו כן שותף באקסלוט אילן מימון הפועל כ- 20 שנה בסין ומי שביצע שם אקזיט מרשים של חברת פיתוח בתחום הקפה לקונצרן מוביל באירופה. מימון היה ממייסדיה של החממה הטכנולוגית הראשונה שקמה בסין לשיתוף פעולה עם ישראל וצויין על כך לשבח מספר פעמים ע"י בכירי הממשל בסין ובישרא. כיום מייצג מימון גם את מחוז ג'יאנגסו הסיני הכולל בין היתר את העיר שנחאי, במרכז החדש שהוקם לצורך כך במגדלי אלון בת"א – לוודא עם אילן שבסדר].

דניאל כהן המנכ"ל מסר כי החברה תשתמש בתמורת הגיוס המתוכנן על מנת לצמוח מהר יותר בשווקי חו"ל נוספים, הרחבת תשתיות החברה במרכזים שהיא מפעילה כולל בסניף החדש שהחברה תחנוך בקרוב בהודו, וכמובן לפיתוח מואץ של המערכת הטכנולוגית, על מנת לתמוך באפשרויות שילוח והפצה נוספות ובהגברת היכולת לעמידה בעשרות מליוני משלוחים בשנה, בתוך תקופה קצרה.